Az aratással összefüggő alapvető tűzvédelmi szempontok
Az aratással összefüggésben az alábbiakban szeretnénk Önöket tájékoztatni az alapvető tűzvédelmi szempontokra vonatkozóan azzal, hogy 2013. június 20. és július 31.  között a tűzvédelmi szempontok megtartását a Katasztrófavédelmi szervezet fokozottan ellenőrzi. 

Felhívjuk szíves figyelmüket, hogy az aratás idejére vonatkozó tűzvédelmi szabályokról további tájékoztatást találnak a Polgármesteri Hivatalok hirdetőtábláin. 

Kalászos termény betakarításának helyszínén a tűzvédelmet alapvetően meghatározza:

· a tűzoltó készülékek megfelelősége,
· a mezőgazdasági erő- és munkagépek és egyéb járművek tűzvédelmi felülvizsgálatának elvégzése (jegyzőkönyv, gépszemle),

· az erő- és munkagép kipufogó-vezeték, szikratörő műszaki állapota, tisztántartása,

· a tartalék üzem- és kenőanyagok elhelyezése,

· a munkaszünet idejére vonatkozó gépelhelyezési előírások betartása,
· a dohányzásra kijelölt hely megfelelősége,
· a learatott kalászos termény  az Országos tűzvédelmi szabályzatról szóló 28/2011. (IX. 06.) BM rendelet (továbbiakban: OTSZ) szerinti elhelyezése,
· az OTSZ által előírt területen a védőszántás kialakítása,
· a mezőn összerakott kazal tárolási kialakítása,
· a növényi hulladék OTSZ szerinti égetése.
Kalászos termény betakarításkor a telephely tűzvédelmét alapvetően meghatározza:

· a megfelelő tűzvédelmi szabályzat,

· az OTSZ szerinti tűzveszélyességi osztályba sorolás,
· a munkavállalók tűzvédelmi oktatása és annak nyilvántartása,
· a tűzvédelmi szakvizsgára kötelezett munkakörök nyilvántartása (jegyzék, kimutatás) és érvényes tűzvédelmi szakvizsgával rendelkező munkavállalók foglalkoztatása,
· a villamos- és villámvédelmi berendezések tűzvédelmi felülvizsgálata és annak igazolása (jegyzőkönyv, minősítő irat),
· a terményszárítás szabályainak betartása.

